بو گون اوزییر حاجی بگلی‌نین وفات ائتدیگی گون‌دور .
بو گون اوزییر حاجی بگلی‌نین دونیا ایله وداع لاشماسی‌نین 70-جی ایلی‌دیر. 1948-جی ایلین نوامبرین 23-ده 63 یاشیندا داهی بستهکار اؤلومه تسلیم اولدو.
باخمایا‌راق کی، یاشادیغی زامان مودتینده اؤلوم "دوموکل” قیلینجی کیمی اونون باشی اوستوندن آسیلمیشدی و او قیلینج آزی اوچ دفعه اونون بوینونا ائنه بیلردی. بیری 1918-جی ایلین مارس قیرغین‌لاری گون‌لرینده اولوب.
بیری موستقیل جمهوریت دئوریلدیک‌دن سونرا. چونکی، اوزییر حاجی بگلی‌ جمهوریتین یازان الی، آذربایجان قزئتی‌نین پارلامئنت موخبیری ایدی. اوسته‌لیک قارداشی جیهون موستقیل دؤولتی تانیتماق اوچون پاریسه گئدن نماینده هئیتی‌نین ترکیبینده ترجومچی موشاویر کیمی اؤمورلوک اورادا قالما‌لی اولموش و بونونلا دا ایستر-ایستمز اوزییر بگین  باشاغری‌سینا چئوریلمیشدی.
بو کیمی سبب‌لردن اوزییر بگین آدی گولللنمه‌لی شخص‌لرین سیاهی‌سینا دوشموشدو و اونون کمونیست اولان قاینی حنفی ترقولوو بو آدی تصادفن گؤروب نریومانووا خبر وئرمیشدی. نریمانوو بو تهلوکه‌نی آدلا‌دیر. سیاهینی جیریر دئییرلر. بسته کار بیر تهلوکه‌نی ده رپرسیا ایللرینده یاشاییر. بو دفعه ده اونو اؤلومدن کوراوغلو خلاص ائدیر.
استالین دئییلن‌لره گؤره اوزییری یازدیغی کوراوغلو اوپراسینا گؤره سئویردی. آذربایجان خالقی اوزییری نهنگ‌لیگینه، محتشم ‌لیگینه، تکرارسیزلیغینا گؤره سئویر. امینم کی، همیشه ده سئوه‌جک. نور ایچینده یات آدینی و موسیقی‌سینی دونیانین قولاغینا غرورلا هایقیردیغیمیز بنزرسیز شخصیت.
